**ՆԱԽԱԳԻԾ**

**ՕՐԵՆՔ**

**«ԲՆԱԿՉՈՒԹՅԱՆ ԲԺՇԿԱԿԱՆ ՕԳՆՈՒԹՅԱՆ ԵՎ ՍՊԱՍԱՐԿՄԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Բնակչության բժշկական օգնության և սպասարկման մասին» 1996 թվականի մարտի 4-ի ՀՕ-42 օրենքի (այսուհետև Օրենք) 2-րդ հոդվածի 1-ին մասը լրացնել նոր՝ 68-րդ և 69-րդ կետերով՝ հետևյալ բովանդակությամբ․

«68) **վարակիչ հիվանդություն**՝ մարդու վարակիչ հիվանդություններ, որոնց առաջացումը և տարածումը պայմանավորված է մարդու վրա միջավայրի կենսաբանական գործոնների ազդեցությամբ (վարակիչ հիվանդությունների հարուցիչների) և հիվանդության փոխանցմամբ մարդուց և կենդանիներից առողջ մարդուն․

69) **հանրության համար վտանգավոր վարակիչ հիվանդություն**՝ մարդու վարակիչ հիվանդություններ, որոնք բնութագրվում են ծանր ընթացքով, մահացության և հաշմանդամության բարձ մակարդակով, բնակչության շրջանում արագ տարածվելու հատկությամբ»:

**Հոդված 2.** Օրենքի 3-րդ հոդվածի 6-րդ մասում «սահմանում է» բառերից առաջ լրացնել «, հիվանդանոցային պայմաններում մանկաբարձագինեկոլոգիական և մանկաբուժական, ներառյալ` մանկական վիրաբուժական, ծառայություններին ներկայացվող պահանջները` ըստ մակարդակների,» բառերը:

**Հոդված 3.** Օրենքի 7-րդ հոդվածի 3-րդ մասի 17-րդ կետում «շրջապատի համար վտանգ ներկայացնող հիվանդություններով» բառերը փոխարինել «**հանրության համար վտանգավոր վարակիչ հիվանդություններով»** բառերով:

**Հոդված 4.** Օրենքի 19-րդ հոդվածը շարադրել հետևյալ խմբագրությամբ.

«Հոդված 19. Վարակիչ հիվանդություն ունեցող մարդու իրավունքը

1. Վարակիչ հիվանդություն ունեցող մարդն իրավունք ունի պետական բյուջեի միջոցների հաշվին իրականացվող բնակչության առողջության պահպանման և բարելավման ծրագրերի շրջանակում պետության կողմից երաշխավորված անվճար բժշկական օգնության և սպասարկման՝ համապատասխան լիցենզիա ունեցող բժշկական օգնություն և սպասարկում իրականացնող հաստատություններում:

2. Բնակչության առողջության պահպանման և բարելավման ծրագրերի շրջանակում պետության կողմից երաշխավորված անվճար բժշկական օգնության և սպասարկման ենթակա վարակիչ հիվանդությունների ցանկը սահմանում է Կառավարությունը:»:

**Հոդված 5.** Օրենքի 24-րդ հոդվածի 1-ին մասի 2-րդ կետում, 26-րդ հոդվածի 1-ին մասի 1-ին կետում և 41-րդ հոդվածի 4-րդ մասի 2-րդ կետում «շրջապատի համար վտանգ ներկայացնող հիվանդություններ» բառերը փոխարինել «**հանրության համար վտանգավոր վարակիչ հիվանդություններ»** բառերով՝ համապատասխան հոլավաձևերով։

**Հոդված 6.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: